কৃত্রিম বুদ্ধিমত্তা ব্যবহার করে পোপের বেশে ট্রাম্প

ওয়েব ডেস্ক: পোপ (Pope) হতে চান মার্কিন প্রেসিডেন্ট (US President) ডোনাল্ড ট্রাম্প (Donald Trump)! সম্প্রতি এই বিষয়টি নিয়ে চলছে জল্পনা। কারণ সোশ্যাল মিডিয়াতে একটি ছবি ভাইরাল হয়।

আর তারপরেই শুরু হয় বিতর্ক। অনেকেই মনে করছিলেন ছবিটি কৃত্রিম বুদ্ধিমত্তার দ্বারা অর্থাৎ এআইয়ের সাহায্যে তৈরি করা হয়েছে।আর তাতেই দেওয়া হল সিলমোহর। সোশ্যাল মিডিয়া প্ল্যাটফর্ম ‘ট্রুথ’-এ পোপের লুকে নিজের একটি এআই দিয়ে তৈরি করা ছবি বলে জানানো হয়। এআইয়ের দ্বারা ছবি তৈরি শুনে শুরু হয়েছে জোর আলোচনা।

আরও পড়ুন: পোপ হচ্ছেন ডোনাল্ড ট্রাম্প! নেট দুনিয়ায় শুরু জল্পনা, সত্যিটা কী?

উল্লেখ্য, কয়েক সপ্তাহ আগেই প্রয়াত হয়েছেন ক্যাথলিক গির্জার প্রধান পোপ ফ্রান্সিস (Pope Francis Death)। তাঁর অন্ত্যেষ্টিক্রিয়ায় উপস্থিত ছিলেন বিশ্বের নানা দেশের রাষ্ট্রপ্রধানরা, ছিলেন ট্রাম্পও। তখনই এক সাংবাদিকের প্রশ্নের উত্তরে ট্রাম্প রসিকতার ছলে বলেছিলেন, ‘‘আমি নিজেই পোপ হতে চাই।’’ সেই মন্তব্য নিয়েই বিতর্ক দানা বাঁধতে শুরু করেছিল। অনেকেই সেই মন্তব্যকে শালীনতার সীমা ছাড়ানো বলে সমালোচনা করেন।

তার মধ্যেই এবার পোপের পোশাক ও মাথায় পোপীয় টুপি পরিহিত নিজের এআই ছবি শেয়ার করে কার্যত আগুনে ঘি ঢেলেছেন ট্রাম্প। যদিও তাঁর অনুগামীরা এটিকে নিছকই ‘রসবোধ’ বলে ব্যাখ্যা দিচ্ছেন। অন্যদিকে ধর্মপ্রাণ ক্যাথলিকদের একাংশ এটিকে চরম অশ্রদ্ধাজনক বলে অভিযোগ তুলেছে।

এই পোস্টের কমেন্ট বক্সে নেটিজেনদের কেউ লিখেছেন, ‘‘এটা গির্জা এবং ঈশ্বরের প্রতি স্পষ্ট অবমাননা।’’ অন্য কেউ বলেছেন, ‘‘পোপ ফ্রান্সিসের মৃত্যুর আবহেই এমন ছবি—সম্পূর্ণ অনুচিত।’’ বিশ্লেষকদের মতে, আগামী মার্কিন প্রেসিডেন্ট নির্বাচনের আগে ট্রাম্পের এই ধরনের বিতর্কিত কর্মকাণ্ড তাঁর জনপ্রিয়তার উপর কী প্রভাব ফেলবে, তা নিয়ে ইতিমধ্যেই শুরু হয়েছে চর্চা।

দেখুন অন্য খবর